Die beste wat jy kan verwag is om met hongerpyne te worstel, hoofpyn, ligte naarheid, swakheid en duiseligheid, en dit net om ‘n paar kilogram te verloor wat jy in alle waarskynlikheid weer sal optel sodra jy na die normale lewe terugkeer. Boonop is die kanse goed dat die vetjies meer as ooit tevore op die verkeerde plekke sal saampak.
‘n Hoëproteïndieet bou nie spiere nie en verbrand ook nie vet soos sommige mense dink nie. Hierdie diëte bevat gewoonlik ook hoë vetinhoud en baie cholesterol, wat baie nadelig vir die hart is. Die lewer en niere loop ook deur.
Mense word dus nie begelei tot by die punt waar hulle reg eet nie of hulle bly nie by die regte eetgewoontes nie. Die gevolg is dat daar geen langtermyn gewigverlies plaasvind nie.